जमींदार के नायब गिरीश बसु के घर में प्यारी नाम की एक नौकरानी काम पर नई-नई लगी. कमसिन प्यारी अपने नाम के अनुरूप रुप और स्वभाव में भी थी. वह दूर पराए गांव से काम करने आई थी. कुछ ही दिन हुए थे उसे इस स्थान पर काम करते हुए कि एक दिन वह अपनी मालकिन के पास आकर रोने लगी. वृद्ध नायब की वासना दृष्टि उसे हलाकान कर रही थी. मालकिन ने उसे दिलासा दिया, बोली – ‘बेटी, तू अन्यत्र चली जा. तू भले विचारों वाली है, यहाँ तुझे परेशानी होगी.’ मालकिन ने उसे कुछ पैसे चुपचाप देकर उसे विदा कर दिया.